Osnovna škola: MITNICA

Adresa sjedišta: Vukovar, Fruškogorska 2

Broj i naziv pošte: 32000 Vukovar

OIB: 15530245008

RKP: 23227

MB: 03007928

Šifra ustanove: 16-096-005

Razina: 31

Šifra djelatnosti: 8520 (osnovno obrazovanje)

Klasa: 400-02/20-01/1

Urbroj: 2188-106-01-20-01

Vukovar, 30. srpnja 2020.

***Obrazloženje financijskog plana za 2021.godinu***

***i projekcije za 2022. i 2023.godinu***

1. UVOD

Sukladno Zakonu o proračunu, a na temelju Smjernica ekonomske i fiskalne politike za razdoblje 2021.-2023.godine, izradili smo financijski plan.

Izrada financijskog plana korisnika proračuna propisana je Zakonom o proračunu, NN br. 87/08,136/12 i 15/15 te pod zakonskim aktima, Pravilnikom o proračunskim klasifikacijama, NN br. 26/10., i Pravilnikom o proračunskom računovodstvu i računskom planu, NN br. 120/13,Izmjene i dopune Zakona o proračunu N.N.136/12,Novi pravilnik o proračunskom računovodstvu i Računskom planu N.N 124/14.

Člankom 29. stavkom 2. Zakona o proračunu propisano je da se financijski plan sastoji od:

 prihoda i primitaka iskazanih po vrstama

 rashoda i izdataka predviđenih za trogodišnje razdoblje, razvrstanih prema proračunskim klasifikacijama

 obrazloženja financijskog plana

 plana razvojnih programa.

Člankom 30. Zakona o proračunu utvrđen je obvezni sadržaj obrazloženja financijskog plana koji sačinjavaju:

1. sažetak djelokruga rada proračunskog korisnika

2. obrazloženje programa

3. zakonske i druge podloge na kojima se zasnivaju programi

4. usklađene ciljeve, strategiju i programe s dokumentima dugoročnog razvoja

5. ishodište i pokazatelje na kojima se zasnivaju izračuni i ocjene potrebnih sredstava za provođenje programa

6. izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini

7. ostala obrazloženja i dokumenti.

 Tako definirano obrazloženje postaje osnova analiziranja poslovanja škole: tko smo, što želimo postići, kako, u kojim okvirima, što smo do sada postigli, na osnovi čega temeljimo svoj razvoj. **Obrazloženjem financijskog plana povezujemo Godišnji plan i program rada škole i Školski kurikulum sa financijskim sredstvima potrebnim za njihovo ostvarivanje.**

Obrazloženje financijskog plana je i obvezujući odgovor u Upitniku o fiskalnoj odgovornosti, sastavnom djelu Izjave o fiskalnoj odgovornosti, koju ravnatelji moraju sastaviti i predati do 28. veljače 2021. za 2020 godinu (Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila, NN br139/10 i 19/14 i izmjena i dopuna uredbe o sastavljanju fiskalne odgovornosti NN 19/2015.).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Program je skup neovisnih, usko povezanih aktivnosti, projekata kojima se ostvaruje zajednički cilj. Aktivnost je dio programa za koji nije unaprijed utvrđeno vrijeme trajanja, a u kojem su planirani rashodi i prihodi za ostvarenje ciljeva programa, članak 3. Zakona o proračunu.

 Osnovna škola ostvaruje program osnovnoškolskog obrazovanja kroz aktivnost redovnog obrazovanja učenika.

1. ***Sažetak djelokruga rada proračunskog korisnika***

 Osnovna škola Mitnica (u daljnjem tekstu: Škola), sa sjedištem u Vukovaru, na adresi Fruškogorska 2, je javna ustanova koja obavlja djelatnost osnovnog odgoja i obrazovanja, čiji je osnivač od 1. siječnja 2019. godine Grad Vukovar.

 Školu zastupa i predstavlja ravnateljica Dubravka Lemac, mag.gl.ped.

 Djelatnost Škole je osnovnoškolski odgoj i obrazovanje učenika.

 Škola radi na temelju školskog kurikuluma i godišnjeg plana i programa rada.

 Škola izvodi nastavu u pravilu u pet radnih dana tjedno, u dvije smjene u skladu s godišnjim planom i programom rada.

 Nastavu i druge oblike obrazovnog rada Škola izvodi na hrvatskog jeziku i latiničnom pismu.

 Od 16. rujna 2019. godine u Školi je organiziran Produženi boravak za djecu prvih i drugih razreda.

 Obrazovne aktivnosti provode se u pravilu u sjedištu Škole i u Područnoj školi u Sotinu. Obrazovne aktivnost (npr. Izleti, ekskurzije i sl.) koje su izrijekom u funkciji realizacije nacionalnog, školskog kurikuluma i nastavnog plana i programa, u skladu s godišnjim planom i programom rada i školskim kurikulumom Škola može izvoditi izvan mjesta u koje joj je sjedište.

Nastava se u Školi ustrojava po razredima, a izvodi u razrednim odjelima i obrazovnim skupinama.

U svezi s obavljanjem djelatnosti Škola surađuju sa susjednim školama, drugim ustanovama, udrugama te drugim pravnim i fizičkim osobama.

Škola ima knjižnicu koja je dio obrazovnog procesa Škole.

Školom upravlja Školski odbor.

Škola se financira iz sljedećih izvora: Grad Vukovar (decentralizirana sredstva), Vukovarsko-srijemske županije, Ministarstva znanosti i obrazovanja, iz vlastitih prihoda koji se ostvaruju kroz iznajmljivanje dvorane, prodaje starog papira i prodaje učeničkih radova – učenička zadruga, donacija, sufinanciranja roditelja učenika – školska prehrana i terenska nastava, Hrvatski zavod za zapošljavanje – stručna osposobljavanja djelatnika.

Škola u skladu s financijskim planom nagrađuje darovite učenike i učenike koji na natjecanjima zastupaju Školu: knjigama, majicama …..

 U Školi imamo stalno zaposlenih 46 djelatnika, 2 na zamjeni za porodiljin dopust i na određeno od 7. rujna 2020. – 19. lipnja 2021. šest Pomoćnika u nastavi (jedan će biti financiran preko udruge Bubamara iz Vinkovaca i pet preko osnivača – Grad Vukovar) i od 7. rujna 2020. – 19. lipnja 2021. učitelj RN – Produženi boravak.

1. ***Obrazloženje programa rada školske ustanove (aktivnosti i projekti)***

**Opis programa**

Financijskim planom škole sredstva su planirana za provođenje programa obveznog osnovnoškolskog obrazovanja, programa produženog boravka i svih programa i aktivnosti planiranih Godišnjim planom i Kurikulumom.

**Zakonske i druge pravne osnove**

Djelatnost osnovnog školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13., 152/14. I 7/17.) i Zakona o ustanovama – pročišćeni tekst (Narodne novine, broj 76/93, 29/97, 47/99, 35/08), Godišnjim planom i programom rada i Kurikulumom OŠ Mitnica za 2017./2018. školsku godinu.

Financijskim planom škole sredstva su planirana za provođenje glavnog programa 18 Osnovnoškolsko obrazovanje.

Ovaj program provoditi će se kroz sljedeće aktivnosti i projekte:

* Aktivnost: Odgojno obrazovno, administrativno i tehničko osoblje
* Aktivnost: Produženi boravak
* Aktivnost: Materijalni rashodi – minimalni standardi
* Aktivnost: Školska prehrana
* Aktivnost: Pomoćnici u nastavi
* Aktivnost: Učenička zadruga

 Ukupno iz decentraliziranih sredstava je za 2020. godinu predviđeno 878.000,00 kn za provođenje Redovite djelatnosti – osnovnog obrazovanja i za investicije 88.000,00kn a za 2020. i 2021. godinu planira se prihod 930.976,00 kn. za redovnu djelatnost i 254.857,33 kn investicije. Dok za plaće zaposlenih i ostale projekte u sve tri godine planirano je 5.976.450,00kn.

Financijskim planom Škole planirana su sredstva za provođenje plana i programa te kurikuluma Škole:

* Redovna nastava, dodatna i dopunska nastava, te izborna nastava i izvannastavne aktivnosti (provode učitelji), a sredstva su osigurana od stane MZO.
* Terenska nastava financirati će se iz sredstava roditelja i Škole, prema utvrđenom Godišnjem planu i programu te kurikulumu Škole – prijedlog sufinanciranja učenika daju razrednici u dogovoru s Učiteljskim vijećem.
* Učenička prehrana (mliječni obroci) financirati će se iz sredstava sufinanciranja roditelja i EU projekta Bez brige za užinu
* Topli obrok za učenike u produženom boravku financirati će se iz sredstava sufinanciranja roditelja i osnivača (Grad Vukovar)
* Projekti Shema voća i povrća, Shema mlijeka i Med u školi za učenike financirati će se preko osnivača – Grad Vukovar
* Učenička zadruga financirati će se iz sredstava od vlastite zarade
1. ***Zakonske i druge podloge na kojima se zasniva program rada škole***
* Zakon o odgoju i obrazovanju, NN br. 87/08., 86/09.,92/10., 90/11.16/12,152/14
* Zakon o ustanovama, NN br. 76/93., 29/97., 47/99., 35/08
* Zakon o proračunu (NN br. 87/08.), Pravilnik o proračunskim klasifikacijama (NN br. 26/10.) i Pravilnik o proračunskom računovodstvu i računskom planu (NN br. 124/14
* Upute za izradu proračuna lokalne (regionalne) samouprave za razdoblje 2021.-2023. iz kolovoza 2019. godine i dopis Upravnog odjela za financije i nabavu, Klasa,400-08/19-01/1 Ur.broj: 2196/01-419-1 od 2.kolovoza 2019. godine
* Godišnji izvedbeni odgojno–obrazovni plan i program rada za školsku godinu 2020./2021.
* Školski kurikulum Osnovne škole Mitnica nastavne i izvannastavne aktivnosti za školsku godinu 2020./2021.
1. ***Usklađenost ciljeva, strategija i program s dokumentima dugoročnog razvoja***

 Školske ustanove donose godišnje operativne plane (godišnji izvedbeni odgojno – obrazovni plan i program rada za školsku godinu 2020./2021., 2021./2022. i 2022./2023. i školski kurikulum) prema planu i programu koje je donijelo Ministarstvo znanosti i obrazovanja.

Strateške planove donose: Ministarstvo znanosti, obrazovanja i sporta te Grad (razvojne strategije), osnivač škola.

*Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva*

Prioritet škole je kvalitetno obrazovanje i odgoj učenika što ostvarujemo:

* provođenjem kurikularne reforme Škola za život
* provođenjem projekta e-Škole
* stalnim usavršavanjem nastavnika (seminari, stručni skupovi), praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanje na literarnim i likovnim natječajima, kroz školske projekte, priredbe te manifestacije u školi i šire
* poticanje i razvijanje poduzetništva kod učenika razvijanjem različitih poduzetničkih sposobnosti i vještina kroz rad školske zadruge
* poticanjem na sudjelovanje u sportskim aktivnostima, uključivanje kroz natjecanja na školskoj razini i šire
* poticanjem otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja
* razvijanjem navike cjeloživotnog učenja, usvajanje zdravih životnih navika, razvoj kompletne mlade osobe s razvijenim samopoštovanjem i građanskom sviješću
* organiziranjem zajedničkih aktivnosti učenika i učitelja tijekom izvannastavnih aktivnosti, na organizaciji u upoznavanju kulturne i duhovne baštine
* podizanjem kvalitete nastave na što višu razinu stalnim i kvalitetnim usavršavanje nastavnika te poboljšanjem materijalnih i drugih uvjeta i opremljenosti, ovisno o mogućnostima, kako bi se postigao što bolji standard
* poticanjem kvalitetne međusobne komunikacije između učitelja-učenika-roditelja-zaposlenika u svim kombinacijama kroz zajedničke aktivnosti, druženja i putovanja
* razvijanjem pozitivnih vrijednosti i natjecateljskog duha kod učenika
* poticanjem učenika na izražavanje kreativnosti, talenata i sposobnosti kroz uključivanje u slobodne (izvannastavne) aktivnosti, natjecanja te druge školske projekte i događanja
* omogućavanjem učenicima zadovoljavanje izraženih potreba, interesa i želja radom u izvannastavnim aktivnostima: novinarskoj, literarnoj, dramskoj, likovnoj, glazbenoj, folklornoj, kreativnoj, prometnoj, cvjećarskoj, ekološkoj, ritmičkoj te u športovima koje njeguje školski športski klub (rukomet, nogomet, košarka i odbojka), te u različitim interesnim skupinama Rad skupina u izvannastavnim aktivnostima predstavit će se na priredbama, izložbama i natjecanjima i drugim primjerenim događanjima
* sudjelovanjem u projektu Udruge Bubamara iz Vinkovaca i Udruge Golubica iz Vukovara za pomoćnike u nastavi djeci s teškoćama
* sudjelovanjem u projektu *„Osiguravanje školske prehrane za djecu u riziku od siromaštva (školska godina 2020./2021.) – Bez brige za užinu“* kojim je djeci iz obitelji slabijeg imovinskog statusa omogućen jedan obrok u školi
* sudjelovanjem u projektu *Shema školskog voća* kojim je omogućeno u suradnji sa lokalnim uzgajivačima i dobavljačima voća i povrća da svaki učenik u školi jedan put tjedno dobije svježe voće
* sudjelovanjem u projektu *Shema mlijeka* kojim je omogućeno u suradnji sa mliječnom industrijom Vindija da svaki učenik u školi jedan put tjedno dobije svježe mlijeko
* sudjelovanjem u projektu *Med u školi* kojim je omogućeno u suradnji sa lokalnim pčelarima da si učenici svakodnevno u školi konzumiraju med
* sudjelovanjem u projektu *Iskrimo zajedno s Iskricama 5* sa Udrugom Vjetar leđa iz Zagreba za rad sa darovitom djecom
* sudjelovanjem u projektu *Prevenko* sa Udrugom PRONI iz Vukovara u kojem će učitelji, a zatim i učenici biti educirani kroz programe prevencije suvremenih ovisnosti
* sudjelovanjem u projektu *U zdravom okruženju, zdrav duh i tijelo* sa konjičkim klubom Dunavski raj iz Vukovara za rad sa učenicima viših razreda
* sudjelovanjem u projektima sportskih klubova u svrhu poboljšanja fizičke aktivnosti učenika zbog sve češćeg sjedećeg načina života
* poticanjem učenika na humanitarni rad
* poticanjem učenika na volonterski rad, prije svega u lokalnom okruženju
* poticanjem aktivnosti koje razvijaju poduzetništvo
1. ***Ishodište i pokazatelji na kojima se zasnivaju izračuni i ocijene potrebnih sredstava za provođenje programa***

Planirano je da će se:

* Iz državnog proračuna u 2021. godini ostvariti 5.678.450 kn, a u 2022. i 2022.god. isti iznos,
* Iz Gradskog proračuna zakonski standard u 2021.g. ostvariti 1.185.833,00 kn prihoda kao i u naredne dvije godine,
* Iz županijskog proračuna iznad zakonskog standarda u 2021. 37.450,00 kn prihoda, a u 2022. i 2023. godini isti iznos,
* Iz namjenskih prihoda - od sufinanciranja roditelja za školsku kuhinju i izlete 186.000,00 kn za 2021.godinu, a u 2022. i 2023.godini isti iznos,
* Od vlastitih prihoda (najam dvorane, prodaja starog papira i prodaja raznih proizvoda- učenička zadruga) 24.550 kn u 2021.g i također isto toliko u 2022. i 2023.g.

**Prihodi iz državnog proračuna predviđeno je financije u 2021. godine:**

* rashoda za zaposlene (plaće i doprinosi) u iznosu 4884.250,00 kn
* Ostali rashodi za zaposlene (pomoći, dar za djecu, jubilarne nagrade, božićnica) u iznosu 239.250,00 kn,
* Naknade troškova zaposlenima – prijevoz na posao i s posla u iznosu 150.000,00 kn,
* Novčana naknada poslodavca zbog nezapošljavanja 22.000,00 kn

**Prihodima iz gradskog proračuna zakonski standard je predviđeno financiranje u 2020.godini:**

* Skupina 311 – Plaće zaposlenika (Pomoćnici u nastavi i Učitelj u Produženom boravku) 230.820,00 kn
* Skupina 321 – Naknade troškova zaposlenima 69.000,00 kn
* Skupina 322 – Rashodi za materijal i energije 247.000,00 kn
* Skupina 323 – Rashodi za usluge 447.000,00 kn.
* Skupina 324 – Naknade troškova osobama izvan radnog odnosa 1.000,00 kn
* Skupina 329 – Ostali nespomenuti rashodi poslovanja 13.500,00 kn
* Skupina 343 – Financijski rashodi 5.000,00 kn
* Klasa 4 - Rashodi za nabavu nefinancijske imovine 95.000,00 kn
1. ***Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini***

**Uvjeti rada**

Tijekom ove školske godine nastava se odvijala u 10 opremljenih specijaliziranih, 4 opće učionice, školskoj knjižnici, športskoj dvorani i dva vanjska športska igrališta. Školska je kuhinja opremljena za posluživanje hladnih obroka. Vanjski prostor škole prilagođen je potrebama učenika, a uz sportske terene u dvorištu škole je jedna učionica na otvorenom za cca 30 učenika. U svim učionicama, uredima, kuhinji i gotovo svim kabinetima su klima uređaji. Škola ima centralno grijanje iz kotlovnice na pelete, PVC podove koji se lako održavaju, veliko ograđeno dvorište sa zelenom površinom i sportskim terenima. U svakoj učionici nalazi se jedno stolno računalo za učitelja, bežični internet, projektor i projekcijsko platno. 4 učionice (informatika, geografija/povijest, matematika, engleski jezik) opremljene su interaktivnom pločom. Svi učitelji, stručni suradnici i uredsko osoblje imaju prijenosno računalo ili tablet, za potrebe rada izvan škole. Jedna učionica razredne nastave uređena je i za prostor produženog boravka za učenika 1. i 2. razreda.

Opremljenost škole nastavnim sredstvima i pomagalima je zadovoljavajuća. Škola se uključila u nacionalni Carnet-ov projekt e-Škole, te su tijekom ove školske godine započeli su radovi vezani za taj projekt. Projektom je predviđeno postavljanje infrastrukture za internu bežičnu internetsku mrežu u školi, postavljanje interaktivnih ploča u dvije učionice, edukacija učitelja i stručnih suradnika kako bi se u budućnosti u nastavi više koristile nove tehnologije.

Zgrada područne škole u Sotinu je izgrađena 1985. godine. 1. lipnja 2011. je počela njena obnova (sredstvima svjetske banke) koja je završena 23. travnja 2014. Završeni su radovi na popravcima zgrade (pločice na ulazu, dio fasade, limarija…) Jedna učionica ima novi LCD televizor, a obje učionice opremljene su projektorom, projekcijskim platnom i prijenosnim i stolnim računalom. U zgradi područne škole uređena je i manja športska dvorana kako bi se nastava TZK odvijala u primjerenim uvjetima.

Od školske godine 2014./2015. u školi se koristi e-Dnevnik. Svi učenici su dobili besplatne udžbenike od Ministarstva znanosti i obrazovanja, a od Grada Vukovara komplet bilježnica (u skladu sa nastavnim programom pojedinog razreda) sa motivima grada Vukovara, te preobuku (Startasice).

Od početka ove školske godine počela je provedba kurikularne reforme Škola za život u svim predmetima 1. i 5. razreda, te biologije, kemija i fizika u 7. razredu. Učenici 5. i 7. razreda dobili su na korištenje tablet, a učenici 1. razreda tablete su u skupinama od četiri učenika koristili na nastavi u školi. Učitelji koji su ove školske godine uključeni u program kurikularne reforme dobili su prijenosno računalo. Tableti za učenike i prijenosna računala za učitelje financiralo je Ministarstvo znanosti i obrazovanja.

Nastava se održavala u dvije smjene kako bi se omogućila organizacija produženog boravka za učenike 1. i 2. razreda. Učenici 3., 4., 5. i 6. razreda mijenjali su smjene, a učenici 1., 2., 7. i 8. razreda imali su nastavu samo u jutarnjoj smjeni.

Tijekom prvog polugodišta u prostoru naše škole, u poslijepodnevnoj smjeni, nastavu za učenike završnih razreda održavala je i Srednja strukovna škola Marko Babić iz Vukovara jer je zgrada njihove škole oštećena u oluji u srpnju 2019. Od tada je početak nastave u drugoj smjeni bio u 13,10 sati kako bi svi imali mogućnost održati nastavu.

U listopadu i studenom 2019. održavao se štrajk prosvjetnih djelatnika. U našoj školi tijekom štrajka nastave nije bilo ukupno 16 nastavnih dana. Nakon štrajka, uz suglasnost Vijeća roditelja, Učiteljskog vijeća i Školskog odbora izmijenjen je kalendar školske godine, te su svi dani do kraja nastavne godine 19. lipnja 2020. nadoknađeni.

Od 16. ožujka 2020. zbog pandemije korona virusa COVID19 organizirana je nastava na daljinu za sve učenike. Za učenike od 5. do 8. razreda nastava je organizirana kroz Carnet-ovu aplikaciju Teams u kojoj su otvorene virtualne učionice, a paralelno su učenici i učitelji komunicirali i putem maila. Za učenike od 1. do 4. razreda organizirane su Viber, Whtsapp, mail i slične grupe roditelja i učitelja putem kojih su učitelji komunicirali sa učenicima. Iako nam je svima nastava na daljinu bila novost i veliki izazov, sa velikim zadovoljstvom možemo zaključiti da su svi učenici, roditelji, učitelji i stručni suradnici vrlo uspješno odgovorili na izazov. Uz suradnju učenika i učitelja na daljinu, MZO je omogućilo praćenje nastave za sve razrede na Trećem programu HRT-a. Svi članovi Učiteljskog vijeća međusobno su vrlo uspješno komunicirali mailom i kroz virtualnu zbornicu.

Od 25. svibnja 2020. nastava za učenike od 1. do 4. razreda nastavila se u prostoru škole u jutarnjoj smjeni, a nastava za učenike od 5. do 8. razreda do kraja nastavne godine održavala se na daljinu. Pojedini učenici od 5. do 8. razreda iz socijalno ugroženih i disfunkcionalnih obitelji kojima je bila potrebna dodatna pomoć, dolazili su povremeno u školu kako bi uspješno završili školsku godinu. Sve aktivnosti održavale su se u skladu s preporukama HZJZ poštujući mjere dezinfekcije i socijalne distance.

Svi učenici uspješno su završili razred i bez obzira na uspjeh svi su pohvaljeni za trud tijekom ove neobične školske godine prepune izazova.

U tijeku je izrada projektne dokumentacije za dogradnju zgrade matične škole. Cilj dogradnje je omogućivanje jedno smjenske nastave, organizacija produženog boravka za sve učenike kojima je to potrebno, topli obrok za sve učenike i općenito poboljšanje pedagoškog standarda.

**Organizacija rada**

Školska je godina 2019./2020. započela 9. rujna 2019. za 290 učenika u 18 razrednih odjela. U razrednoj je nastavi 136 učenika u 8 razrednih odjela matične i 2 razredna odjela Područne škole Sotin. U predmetnoj je nastavi 154 učenik u 8 razrednih odjela. U ovoj školskoj godini školu je polazilo 22 učenika s teškoćama, a u matičnu školu je u nastavu bilo uključeno ukupno 13 učenika putnika (11 u predmetnoj nastavi i 2 u razrednoj nastavi u produženom boravku). Prvo je polugodište završilo 21. prosinca 2019. godine. Zimski je odmor počeo 22. prosinca 2019., a završio 6. siječnja 2020. Drugo je polugodište počelo 7. siječnja 2020. Proljetni su praznici trajali od 10. do 13. travnja 2020. Nastavna je godina završila 19. lipnja 2019. godine sa 175 nastavnih dana. Kalendar rada ove školske godine izmijenjen je zbog štrajka prosvjetnih djelatnika u listopadu i studenom 2019.

Nastava je bila organizirana za sve učenike u petodnevnom radnom tjednu u dvije smjene. Učenici 3., 4., 5. i 6. razreda mijenjali su smjene, a učenici 1., 2., 7. i 8. razreda imali su nastavu samo u jutarnjoj smjeni.

Od početka ove školske godine u školi je organiziran produženi boravak za učenike 1. 2. razreda na način da učenici imaju nastavu u jutarnjoj smjeni nakon čega ih preuzima učiteljica u produženom boravku do 17 sati. Za sve učenike u produženom boravku je organiziran topli obrok koji sufinanciraju roditelji i Grad Vukovar, a primanja učiteljice u produženom boravku po ugovoru o radu na određeno vrijeme financira u cijelosti Grad Vukovar.

Područni razredni odjeli u PŠ Sotin (dvije kombinacije, 1.- 3. i 2. - 4. razred) pohađali su nastavu tijekom cijele školske godine u prvoj smjeni.

Predmetnom je nastavom u matičnoj školi bilo obuhvaćeno 11 učenika putnika iz Sotina i 2 učenika nižih razreda koji su uključeni u produženi boravak za koje je Grad Vukovar organizirao besplatni prijevoz.

U ovoj školskoj godini školu je polazilo 15 učenika s poteškoćama kojima je omogućen rad prema individualnim mogućnostima i uz potrebnu prilagodbu programa.

Za odgoj i obrazovanje naših učenika brine se 10 učiteljica razredne nastave, 21 učitelj predmetne nastave, 3 stručne suradnice (pedagoginja, psihologinja i školska knjižničarka), te 10 ostalih radnika (administrativno i tehničko osoblje) pod vodstvom ravnateljice D. Lemac, mag. gl. ped.

Škola se može pohvaliti s 12 učitelja mentora i savjetnika, 2 voditelja županijskih stručnih vijeća. U svibnju 2020. prof. biologije i kemije Marine Rubil zatražila je sporazumni prekid radnog odnosa, te je po natječaju na radno mjesto učitelja prirode, biologije i kemije zaposlena prof. biologije i kemije Antonija Boras. U školi je radilo šest pomoćnika u nastavi s učenicima kojima su odobreni na temelju liječničke dokumentacije i odgovarajućeg rješenja Ministarstva znanosti i obrazovanja.

U lipnju je provedena procedura izbora ravnatelja zbor isteka mandata 31. kolovoza 2020., te je na natječaju, za slijedeći mandat u trajanju od pet godina (od 1. rujna 2020. do 31. kolovoza 2025.) izabrana dosadašnja ravnateljica Dubravka Lemac, magistar glazbene kulture

31. prosinca 2019. u mirovinu je otišla učiteljica razredne nastave Božena Ursa Starc, pa je na to radno mjesto prebačena učiteljica razredne nastave Mirna Vukoja koje je do tada radila u područnoj školi u Sotinu. Na mjesto učiteljice razredne nastave u područnoj školi u Sotinu je po natječaju zaposlena učiteljica Tena Rak. Završetkom ove školske godine u mirovinu odlazi pedagoginja Katica Maćešić, učiteljica engleskog jezika Đurđica Ivković i tajnica Jadranka Čer.

**Kulturna i javna djelatnost**

Školsku godinu 2019./2020. uspješno je završilo 287 učenika i svi učenici i učitelji pohvaljeni su za izniman trud i rad tijekom nastave na daljinu i ove školske godine prepune izazova.

S obzirom na epidemiološku situaciju, tijekom školske godine 2019./2020. održana je školska razina natjecanja. 70 učenika naše škole sudjelovali su na natjecanjima iz matematike, biologije, njemačkog, engleskog i hrvatskog jezika, fizike tehničke kluture, geografije, kemije, povijesti, informatike, LiDraNu, MAT2 ligi, Klokan, Hippo Olympiad, odbojke, rukometa, košarke i nogometa. Mnogi učenici ostvarili su izvrsne rezultate i plasirali se na županijska natjecanja od kojih mnoga nisu održana. Samo 20 učenika uspjelo je sudjelovati na županijskim natjecanjima. Učenice Ana i Ema Marušić pozvane su na državno natjecanje iz njemačkog jezika koje također nije održano, a naši košarkaši sudjelovali su na državnom natjecanju i ostvarili izvrstan rezultat.

Od 2015. godine u školi se nakon provedenog testiranja sustavno radi sa darovitim učenicima.

Od početka školske godine 2019./2020. započelo je provođenje kurikularne reforme Škola za život. Ove školske godine u reformu su uključeni učenici 1. i 5. razreda u svim nastavnim predmetima, te učenici 7. razreda u nastavi biologije, kemije i fizike.

 Nastava informatike je od školske godine 2019./2020. obavezan predmet u 5. i 6. razredu, a od školske godine 2020./2021. uvodi se kao izborni predmet od 1. do 4. razreda.

Ove školske godine održana su dva susreta škola putem videokonferencije u sklopu projekta **"Korijeni"**. Ovim su projektom, koji je osmislio Središnji državni ured za Hrvate izvan Republike Hrvatske, a u kojem sudjeluje svo osnovne škole u gradu Vukovaru, umrežene su naša škola, Hrvatski školski centar Miroslav Krleža iz Pečuha i Osnovna škola Marina Držića Buna Mostar. Ove godine mreži naše škole pridružila se i Hrvatska nastava u Geelongu iz Australije. Prvoj video konferenciji su nazočili i predstavnici Središnjeg državnog ureda za Hrvate izvan Republike Hrvatske Ivan Lozo, Lara Herceg i Katarina Živko. Tema drugog ovogodišnjeg susreta bila je hrvatski sportaši u svijetu. Svaka je škola pripremila kratki zabavni program koji je prikazan ostalim sudionicima. Na susretu su bili i predstavnici Državnog ureda za Hrvate izvan RH gospodin Ivan Lozo i gospođa Lara Herceg.

Posebna pozornost u školi se posvećuje popularizaciji STEM područja. Tjedan matematike u OŠ Mitnica održan je od 5. do 12. prosinca 2019. Učiteljice osnovne škole Mitnica i Hrvatsko matematičko društvo za sve zainteresirane učenike, roditelje, djedove i bake, braću, sestre i prijatelje i ove su godine organizirali manifestaciju pod nazivom Večer matematike. Ove nam je godine iznimno, zbog štrajka prosvjetnih radnika i nenastavnog osoblja u osnovnim i srednjih školama RH, dana mogućnost odabira dana i termina održavanja aktivnosti. U Tjednu matematike ove godine je uživalo 144 učenika, njihovih roditelja, braće i sestara pokazujući svoje matematičke vještine i vlastitu snalažljivost kako bi se s više ili manje sreće okušali u matematičkoj verziji društvenih igara kao što su „Čovječe, ne ljuti se“, domino, pictionary, igre asocijacije, memory, bingo, potapanje brodova, slagali su tangrame i stomachione, rješavali matematičke upitnike i zadatke sa štapićima, bavili se vedskom i majanskom matematikom, rimskim brojevima, „penjali se“ na Eiffelov toranj, „hodali“ stazom djeda Mraza i stazom svetog Nikole, svemirom i crnim rupama, bavili se „vratolomnom“ geometrijom, povezivali se u matematički lanac, matematiku povezivali sa arheologijom, kriptologijom i forenzikom, odgovarali na pitanja „Što bi bilo, kad bi bilo…“, slagali životinjski sudoku, igrom asocijacije otkrivali matematičke pojmove, matematičkom statistikom promišljali o humanosti života u zoo vrtovima… I sve to u samo dva sata. Večer matematike nalik je sajmu. Sudionici obilaze „matematičke centre“ i odabiru aktivnosti u kojima će sudjelovati. Materijali s detaljnim uputama o aktivnostima dostupni su na svakom centru, a „dežurni matematičar“ (profesor matematike i/ili učenik) po potrebi pomaže u njihovoj provedbi. Iako smo neke učenike malo nagovarali da se pridruže, jer su mislili da je to samo za one super matematičare, svi sudionici ovogodišnje Večeri matematike sada znaju da matematika može biti, ne samo korisna i „jako mudra“, nego i urnebesno zabavna. Pa svi oni koji se još nisu pridružili ovom festivalu zabavne matematike imaju novu priliku, poslušavši oduševljenje ovogodišnjih sudionika, već nam se iduće godine pridružiti. U Noći znanosti koja je održana 6. prosinca 2019. u Gradskoj knjižnici u Vukovaru sudjelovali su i neki učenici naše škole. Oni su izradili pokus slonovska pasta za zube. Učenici su se upoznali s osnovama rada u laboratoriju, otkrivali skrivene kemikalije, bojali po mlijeku, izrađivali plastično mlijeko, različitim pokusima proučavali vodu i njezina svojstva, mikroskopirali i digitalnom kamerom upoznali zanimljiv svijet kukaca, preparirali kukca, izračunali potrošnju vode kroz praktičan rad, rješavali kratke i zanimljive zadatke, natjecali se u brzini slaganja molekula, igrali Pictionary, Kolo sreće i Kahoot, bojali motive iz znanosti u radionici relaksacije, a kao iznenađenje bio je mali gost u živom kutiću pauk tarantula.

Projekt  **„**Sinergija održivog razvoja i poduzetničke aktivnosti u školskim klupama“, kojega sufinancira Ured za udruge Vlade Republike Hrvatske kroz Švicarsko-hrvatski program suradnje, a glavni nositelj projekta je Centar za edukaciju i savjetovanje Sunce, te Proni centar iz Vukovara, u našoj školi nastavio se i ove školske godine. Ove školske godine održana je između ostalih aktivnosti raspravu pod nazivom „Utječe li prodaja određenih proizvoda negativno na djecu“, čime je završen 1. ciklus radionica „Mali društveno odgovoran poduzetnik krije se u meni“. U okviru radionice, učenici su upoznati s općenitim pojmom rasprave i ciljevima koji se žele postići organizacijom iste, na koji način se priprema i provodi rasprava, te što predstavlja i koja je uloga afirmacijske i negacijske skupine. Učenici su podijeljeni u skupine, te su u istima raspravljali i donijeli zajedničke zaključke o temi ”Kupnja jeftine odjeće dobra je za društvo”, a potom jedni drugima iznosili svoje zaključke te komentirali i argumentirali iznesene činjenice s kojima se ne slažu. Cilj projekta je učiti djecu poduzetnički razmišljati već u školskoj dobi i načinu poslovanja koji uvažava društveno odgovorno poslovanje i održivi razvoj. Projekt se provodio u četiri osnovne i četiri srednje škole. Sudjelujući u aktivnostima djeca su debatirala, gledala filmove, izrađivala uporabne proizvode od iskoristivog materijala, te sudjelovala u radionicama o usvajanju konkretnih poslovnih vještina koje su neophodne za poduzetništvo uzimajući u obzir održivi razvoj. Na ovakav način učenici će upoznati cijeli proizvodni proces i raditi na brendiranju istih. Projektom smo usmjereni na razvoj poduzetničkih vještina kod učenika kroz različite praktične i iskustvene aktivnosti s ciljem da promišljaju o zaštiti okoliša, društveno odgovornom poslovanju, odgovornoj proizvodnji kao i o odgovornom pristupu radu općenito. Kao nastavak projekta „ Sinergija održivog razvoja i poduzetničke aktivnosti u školskim klupama“, održala se i radionica na temu „Od mrvice do gotovog proizvoda-upoznavanje proizvodnog proces“. Učenici su se podijelili u više skupina te je svaka skupina dobila određeni proizvod. Za dobiveni proizvod, u određenom vremenu, morali smo smisliti privlačnu reklamu. Kada su se učenici svake grupe dogovorili i osmislili reklamu za svoj proizvod, morali su je predstaviti ostalim sudionicima radionice. Učenici su iznijeli svoja mišljenja o svakoj reklami i je li im bila privlačna. Reklame su bile različite, neke su skupine veći naglasak dale na opis proizvoda, a ostale su više pažnje posvetile zanimljivosti reklame. Bili su zadovoljni programom radionice i naučili da, ako žele osmisliti reklamu za neki proizvod, moraju ga najprije dobro upoznati, poznavati njegovu namjenu i sve njegove prednosti. A  da bi reklama polučila uspjeh, povećanje prodaje proizvoda, mora biti zanimljiva i proizvod učiniti primamljivim.

Akciju prikupljanja starog papira nastavili smo i ove godine, a tijekom prošle školske godine ostvarili smo izvanredan rezultat u prikupljanju staroga papira, pa je za taj uspjeh u školu stigla vrijedna nagrada. Tvrtka Unija papir, koja otkupljuje cijelu količinu staroga papira koji prikupimo, ovoga nam je puta darovala edukativne igre namijenjene učenicima u produženom boravku. Vrijednost kompleta igara je 3000 kn. Vrlo smo im zahvalni na nagradi, a još smo više zahvalni svima koji su sudjelovali u akcijama prikupljanja i doprinijeli odličnom rezultatu. I ove smo godine bili jako uspješni u prikupljanju staroga papira. Ukupno je prikupljeno **24890 kg**. Zahvaljujemo svim učenicima i roditeljima koji su bili vrijedni i redovito i marljivo sudjelovali bez obzira na količinu papira.

Redovno se provode humanitarne akcije prikupljanja plastičnih čepova kojom pomažemo djeci oboljeloj od malignih bolesti, prikupljanje pomoći za socijalnu samoposluga, zatim ekološke akcije prikupljanja starih baterija i sl.

U školi aktivno djeluje školska zadruga kroz koju učenici stječu različita znanja i vještine, a u budućnosti i poduzetničke kompetencije. Npr. izrađuju se i prodaju adventski vijenci, a tijekom Adventa izrađuju se različiti božićni ukrasi koji se prodaju na Božićnom sajmu u Gradu. Tijekom godine izrađuju se i različiti suveniri škole i grada Vukovara.

Sukladno godišnjem planu i programu i školskom Kurikulumu, u suradnji sa roditeljima, turističkim agencijama i različitim ustanovama Škola organizira jednodnevne i višednevne izleti, terenske nastave, posjete kazalištima, muzejima i sl.

Tijekom ove školske godine kroz sve razredne odjele i predmete ostvaren je *projekt Obitelj i škola čine dobro zajednici* u kojem su učenici, učitelji i roditelji na različite načine i kroz različite aktivnosti nastojali pomoći svojim sugrađanima.

Od 16. ožujka u svim školama u RH počela je nastava na daljinu zbog epidemiološke situacije i pandemije korona virusa COVID19, te su prekinute sve planirane kulturne i javne aktivnosti. Mnoge aktivnosti nastavile su se provoditi na daljinu u okviru nastave sata razrednika i primjerene nastalim uvjetima. O svim aktivnostima u radu na daljinu više se nalazi na web stranici naše škole.

Tijekom rada na daljinu virtualno smo obilježili Dan grada što se može vidjeti na <http://os-mitnica-vu.skole.hr/?news_hk=1&news_id=1088&mshow=290#mod_news> a tom prigodom su učenici i ravnatelji osnovnih škola grada Vukovara imali i virtualni susret s gradonačelnikom <http://os-mitnica-vu.skole.hr/?news_hk=1&news_id=1093&mshow=290#mod_news>

Na virtualan način smo obilježili i ovogodišnji Dan škole <http://os-mitnica-vu.skole.hr/?news_hk=1&news_id=1098&mshow=290#mod_news>

U školi se već dugi niz godina provode slijedeći preventivni programi: Zdravstveni program MZOS, i AZOO (živjeti zdravo, prehrambene navike, higijena, bolesti, cijepljenja), Program prevencije vršnjačkog nasilja (UNICEF-ov program za sigurno okruženje u školama), Sigurnost na internetu (Carnetov program), Program obilježavanja mjeseca borbe protiv ovisnosti uz kviz o ovisnostima, Fair pay u sportu (kultura navijanja), Osnovni CAP program (zaštita djece od zlostavljanja u suradnji sa udrugom Korak po korak), Teen CAP (edukacija učenika starijeg uzrasta).

Pedagoginja i vanjski suradnici Centra za socijalnu skrb provode program socijalizacijskih radionica za učenike mlađeg uzrasta.

Policijska postava Vukovar u školi provodi slijedeće programe: Sigurno u prometu (1.razred), Zdrav za 5 (8. razred – edukacija učenika o ovisnostima, zakonskim prekršajima), Program prevencije nasilničkog kriminala, obiteljskog nasilja, nasilja nad ženama, vršnjačkog nasilja, seksualnog nasilja i sl. (7. razred).

Tijekom godine obilježavamo značajnije datume (Olimpijski dan, Europski tjedan jezika, Međunarodni dan starijih osoba, Dječji tjedan, Svjetski dan učitelja, Dan neovisnosti, Dan zahvalnosti za plodove zemlje, Mjesec hrvatske knjige, Svjetski dan štednje, Svi sveti, Međunarodni dan tolerancije, Da sjećanja na žrtvu Vukovara, Međunarodni dan osoba sa invaliditetom, Božić, Dan međunarodnog priznanja RH, Međunarodni dan sjećanja na žrtve holokausta, Valentinovo, Maškare, Međunarodni dan materinjeg jezika, Dan ružičastih majica, Tjedan mozga, Svjetski dan zdravlja usta i zubi, Svjetski dan pripovijedanja, Dan darovitih učenika, Dan planete Zemlje, Dan hrvatske knjige, Međunarodni dan plesa, Praznik rada, Dan grada Vukovara, Dan Vijeća Europe, Međunarodni dan Crvenog križa, Međunarodni dan obitelji) kroz različite aktivnosti primjerene učeničkom uzrastu.

Tijekom školske godine ostvarena je suradnja sa školskom liječnicom, Centrom za socijalnu skrb, Policijskom postajom Vukovar, Gradskom knjižnicom Vukovar, Cinestarom, Gradskim muzejom, Muzejom vučedolske kulture, Javnom ustanovom Hrvatski dom, Vatrogasnom postajom, Gradom Vukovarom, HNK iz Osijeka, Proni centrom (završen projekt Sinergija održivog razvoja i započeo program Prevenko), konjičkim klubom Dunavski raj, Sigurnom kućom, Gradskim uredom Crvenog križa, Azilom za napuštene životinje, Domovima za starije i nemoćne, CISOK-om, HZZ-om, vrtićima grada Vukovara, srednjim školama u Vukovaru, Vinkovcima i Osijeku, brojnim drugim udrugama građana i sportskim klubovima.

**Zdravstveno-socijalna i ekološka zaštita i edukacija**

Prometni policajci su upoznali učenike prvih razreda s potrebnim oprezom i opasnostima u prometu, AK „Polet“ i Hrvatski autoklub proveli su prometno preventivnu akciju sa učenicima prvih razreda „Vidi i klikni“.

Učenici su redovito cijepljeni, ovisno o uzrastu, protiv dječje paralize, difterije, tetanusa, tuberkuloze, hepatitisa »B», održavali su sportska natjecanja, sudjelovali u humanitarnim aktivnostima HCK i Karitasa, prikupljali stari papir, stare baterije i uređivali školsko dvorište.

Program prevencije zlostavljanja djece (CAP i TEEN CAP) za učenike 2.r i 7.r realizirale su naše djelatnice koje su u suradnji s udrugom Korak po korak prošle edukaciju.

Učenici 3. razreda prošli su obuku za neplivače na bazenu u Vukovaru, a u suradnji sa ustanovom Sportski objekti Vukovar i CK.

Školski preventivni program realiziran je u svim razredima kroz zdravstveni odgoj i obrazovanje, nastavu biologije, sate razrednika, kviz znanja (8.r), roditeljske sastanke i predavanja za učenike u suradnji sa Domom zdravlja. Voditelj je pedagoginja Katica Maćešić.

ŠPP se realizira 1.-8. razreda u matičnoj i u područnoj školi u Sotinu. Provedba programa zahtjeva splet vještina, timski rad i suradnju te oblikovanje specifičnih ciljeva. Sposobnost održavanja dobrih odnosa s vanjskim čimbenicima, poznavanjem sredstava, otvorenost za sudjelovanje. Kontinuiranost i povezanost sadržaja i aktivnosti u radu je izuzetno bitna. Potrebe se trebaju prilagođavati uz određene situacije i prema uzrastu učenika. Program nije statičan, stalno se osuvremenjuje i prilagođava. Za provedbu aktivnosti nužna su i određena financijska sredstva za potrebe učitelja, stručnih suradnika i učenika (prezentacije, radni listovi, evaluacije, plakati, panoi, cd-ei i sl.). ova školska godina više je usmjerena pomoći učenicima u razvoju samopouzdanja i većoj suradnji s roditelja naročito s roditeljima gdje ima određenih odgojnih propusta. Ciljevi programa su edukacija, informiranje, razvijanje socijalnih vještina, suradnji sa lokalnom zajednicom, promicanje i širenje prevencije i edukacija većeg broja djece, roditelja i učitelja.

Integrirani odgojno-obrazovni programi profesionalnog usmjeravanja učenika, identifikacija darovitih i program identifikacije i rada s djecom s teškoćama realiziran je prema planu.

Učenici su osigurani kod „Jadranskog osiguranja“ po cijeni od 30,00 kn

U školi je organizirana prehrana mliječnih obroka. Hrana se dijeli i konzumira u holu. Cijena je 5,00 kn po danu.

Ulaskom u EU započelo se u RH s programom „Shema školskog voća“, mjerom koja bi trebala oblikovati prehrambene navike djece od 1.-8. razreda osnovne škole i tako pridonijeti potrošnji voća i povrća u svakodnevnoj upotrebi. Voće se dijeli jednom tjedno, program je odobrila Vlada RH, u njemu sudjeluju partneri iz područja poljoprivrede i javnog zdravstva, a u suradnji sa ministarstvom poljoprivrede od ove školske godine u našoj se školi provodi i Program mlijeka u školama za učenike od 1.-4. razreda, prema preporuci Svjetske zdravstvene organizacije. Za sve učenike iz socijalno ugroženih obitelji omogućena je besplatna prehrana kroz EU projekt „Bez brige za užinu“. Od početka ove školske godine u našoj školi provodi se i projekt meda u kojem je učenicima omogućena svakodnevna besplatna konzumacija meda u školi.

Prijevoz učenika-putnika je vršio „Čazmatrans“ Vukovar financiran iz proračuna Grada Vukovara.

**Interno stručno usavršavanje**

U školi je djelovao aktiv učitelja razredne nastave i aktiv učitelja predmetne nastave te učiteljsko vijeće. Sjednice su održavane jednom mjesečno i na njima se vršilo timsko integracijsko-korelacijsko planiranje i stručno usavršavanje učitelja i stručnih suradnika. Početkom nastave na daljinu sjednice su se odražavale online, a suradnja učitelja provodila se putem virtualne zbornice u aplikaciji Teams.

 Učitelji su do početka pandemije odlazili na stručne skupove koje je organiziralo MZOŠ-a, Agencija za odgoj i obrazovanje i voditelji županijskih stručnih vijeća.

Na sjednicama Učiteljskog vijeća stručno usavršavanje ostvareno je kroz aktualne teme: Carnet-ov projekt e-Škole, Nastava na daljinu i drugo.

Ravnateljica škole sudjelovala je seminaru za ravnatelje u organizaciji HUROŠ-a i u organizaciji i savjetnika Vlade Matasa i Maria Rogača, te na redovitim stručnim skupovima ravnatelja VSŽ i Grada Vukovara.

**Rad stručnih organa, stručnih suradnika i organa upravljanja**

Sjednice učiteljskog vijeća održavane su prema planu. Na sjednicama se raspravljala, usvajala i potvrđivala različita tematika: godišnji plan rada, zaduženja učitelja, udžbenici, pravilnik o ocjenjivanju, novi pravilnik o pedagoškim mjerama, kućni red, uspjeh učenika u nastavi, na natjecanjima, pohvale, nagrade i pedagoške mjere, pravilnik o provođenju izleta i ekskurzija, te se intenzivno provodila priprema učitelja i stručnih suradnika za uključenje škole u reformu „Škola za život“, provođenje nastave na daljinu, vrednovanje i ocjenjivanje u nastavi na daljinu, priprema projekata kroz koje će učenici pokazati usvojenost vještina, kompetencija i znanja…

Sjednice razrednih vijeća su održavane na kraju svakog mjeseca i na njima se raspravljalo o ostvarenju plana i programa, poteškoćama u radu, predlagale se mjere za poboljšanje rada i timski planirao rad za idući mjesec.

Svaki je razrednik u razrednom odjelu održao tri ili četiri roditeljska sastanka, od kojih su neki bili na daljinu, upoznao roditelje sa ciljevima i zadacima NOK-a, Pravilnikom o ocjenjivanju, ukazao na potrebu njihovog uključivanja u rad škole, vodio i sređivao pedagošku dokumentaciju, surađivao s roditeljima, organizirao izlete, surađivao sa ostalim učiteljima i ravnateljicom oko odgojnih, obrazovnih i drugih problema. I ove su godine razrednici osmih razreda vodili velik i odgovoran posao prijava za e-upis učenika u srednju školu.

Škola ima stručne suradnike u punom radnom vremenu: pedagoginju, knjižničarku i psihologinju. Pored poslova kod izrade godišnjeg plana rada škole, NOK-a, zdravstveno-socijalne zaštite, kulturne i javne djelatnosti, najveća pozornost i briga stručnih suradnika je bila pomoć učiteljima i učenicima u što kvalitetnijoj realizaciji plana i program, provođenju zdravstvenog i građanskog odgoja, novih među predmetnih tema propisanih NOK-om, te intenzivnim pripremama za Školu za život koja je započela u svim školama u Republici Hrvatskoj. Nisu zapostavljene niti potrebe učenika, kako onih koji postižu iznimne rezultate, tako i onih koji imaju rješenja za prilagođeni program ili s ADHD poremećajem i drugim poteškoćama. Pružana je pomoć i roditeljima u vidu razgovora ili upućivanja na adrese gdje mogu dobiti savjet ili pomoć.

Školski je odbor na svojim sjednicama usvojio godišnji plan rada škole, izvješće o realizaciji godišnjeg plana za prethodnu školsku godinu, usvajao pravilnike određene Statutom škole i raspravljao o aktualnim problemima.

U školi je tijekom cijele školske godine djelovalo Vijeće učenika i Vijeće roditelja.

Stručne službe su pratile promjene propisa, primale i slale službene dopise, čuvale dokumente škole. Redovito su vršeni obračuni plaća, naknada za bolovanja, naknade za prijevoz na rad, plaćani računi i ostale prispjele obveze, a također su redovito i sukladno zakonima izrađivana financijska izvješća, popis stvari (inventura) itd.

Ravnateljica je obavljala poslove za koje je ovlaštena zakonom i provedbenim propisima, surađivala sa drugim školama, županijskim uredom, uredom državne uprave i drugim ustanovama, surađivala s lokalnom upravom, osnivačem, roditeljima i Ministarstvom u cilju rješavanja različitih problema i potreba.

Tijekom nastave na daljinu provedene su online ankete za učenike, roditelje i učitelje kako bismo dobili korisne povratne informacije i po potrebi ispravljali i poboljšali rad.

**Realizacija nastavnog plana i programa - analiza odgojno-obrazovnih postignuća**

Na prijedlog Vijeća roditelja i Učiteljskog vijeća Školski je odbor usvojio Kurikulum i Godišnji plan i program škole u kojima su planirane sve aktivnosti u školi.

Svi su planirani sadržaji u redovnoj, dodatnoj, dopunskoj i izbornoj nastavi i INA-a realizirani uz manja odstupanja, a tijekom većeg dijela drugog polugodišta na daljinu. Nastavana daljinu počela je 16. ožujka 2020. Za učenike razredne nastave od 25. svibnja nastava se nastavila održavati u školi, a za učenike predmetne nastave nastava na daljinu održavala se do kraja nastavne godine. Ostvareno je 175 nastavnih dana.

Izbornu nastavu vjeronauka imali su učenici od 1.-8. razreda, njemački je jezik bio izborni predmet u 4.,5., 6., 7. i 8. razredu, a informatika u 7. i 8. razredu.

U produženi boravak bilo je uključeno 19 učenika. Učiteljica u produženom boravku jest Mateja Vidović, a nakon njenog odlaska na bolovanje (održavanje trudnoće uz zaštitu od koronavirusa) zamijenila ju je učiteljica Matea Bijelonjić.

Školsku godinu započeli smo sa 290 učenika, a završili sa 287 učenika. Uspjeh učenika na kraju školske godine je sljedeći; od ukupno 294 učenika 202 učenika završilo je godinu sa odličnim uspjehom, 74 učenika sa vrlo dobrim, a 11 učenika sa dobrim uspjehom. Deset učenika dobili potporu u radu za vrijeme nastave na daljinu – dobili su prostor u školi i uz privolu roditelja i ravnateljice radili u školi pod nadzorom stručnih suradnica , razrednika i predmetnih učitelja.

Učenik generacije je Šimun Sauka. Pohvalu učiteljskog vijeća dobilo je 102 učenika (za uspjeh 5,00), pohvalu Razrednog vijeća 100 učenika (za odličan uspjeh), a svi učenici i učitelji dobili su pohvalu ravnateljice za izniman trud i rad u ovoj školskoj godini prepunoj izazova. 4 učenika nagrađena su krstarenjem na Jadranu. Ukupno ima 12711 sati izostanaka, od čega 3 sata neopravdana. U svakoj učionici postavljena su pravila ponašanja u školi.

Tijekom školske godine 2019./2020. plan i program rada školske knjižnice morao je biti prilagođen uvjetima rada na daljinu. Tako je do 16. ožujka 2020. sve predviđeno planom i programom ostvareno u izravnom radu s korisnicima, učenicima i učiteljima, dok je od toga datuma počela nastava na daljinu te je time i rad školske knjižnice prebačen u virtualno okruženje. Školska knjižničarka izradila je mrežnu stranicu Virtualna knjižnica OŠ Mitnica <https://sites.google.com/view/knjiznicaosmitnica/po%C4%8Detna-stranica> na kojoj je korisnicima omogućen brži pristup izvorima znanja, kao što su online lektire, enciklopedije, pravopis, gramatika, leksikoni isl. Također im je preporučila mrežna mjesta na kojima je omogućeno besplatno preuzimanje fotografija isl. Osim toga predložila je učenicima i roditeljima sadržaje za slobodno vrijeme, kao što su virtualni posjeti muzejima, online časopisi, kazališne predstave, filmovi isl. Na pod stranici Obilježavamo! objavljivala je plakate kojima smo obilježili određene datume (Dan šuma, Dan planeta Zemlja, Dan obitelji isl.). Na pod stranici Izložba otvorila je dvije virtualne galerije učeničkih radova u kojima sam objavila sve radove koje su učitelji slali, a koji su prikupljeni u nastavi na daljinu. Osim toga, izrađivala je digitalne obrazovne sadržaje u dogovoru s učiteljima. Sudjelovala je na gotovo 30 webinara o raznim digitalnim alatima, te nova znanja primijenila u radu. Sudjelovala je na virtualnoj sjednici Učiteljskog i Razrednih vijeća. Povratkom u školu učenika razredne nastave organizirala je povrat posuđenih knjiga učenika prema rasporedu koji nije prekršio epidemiološka pravila zaštite. Priredila je izložbu radova učenika 3. razreda nastalih u projektu Knjige u gostima, te o toj izložbi i podatcima prikupljenima analizom anketa roditelja, izradila digitalni sadržaj koji je podijeljen roditeljima. Poticanje čitanja od ove školske godine proširila je i na novoupisane prvašiće i njihove roditelje, tako što je priredila cijeli niz jezičnih igara kojima se učenici pripremaju za čitanje te razvijaju vještinu jezične analize i sinteze. Pripremljeni digitalni sadržaj poslani su roditeljima prvašića na e adrese koje su upisali u upisnicu pri prijavi djeteta u školu. Školska je godina bila vrlo dinamična i prepuna izazova, promijene koje smo morali uvesti u svoj rad su nam svima proširile vidike i mogućnosti rada, te smo razvili dodatne kompetencije koje će nam biti korisne u budućem radu.

 Školska psihologinja vodila je projekt U zdravom okruženju, zdrav duh i tijelo s konjičkim klubom Dunavski raj koji je počeo u prosincu 2019,a trajat će tri godine. Svi razredi predmetne nastave prošli su inicijalnu radionicu, za vrijeme nastave na daljinu projekt je prilagođen novim uvjetima i nastavljen u on-line obliku kroz 8 radionica. Povratne informacije/evaluacije od strane djece i nastavnika su vrlo pozitivne. Redovito je radila s učenicima s teškoćama – ukupno 22 (uključujući osmaše), u tijeku opservacija za 8, od toga je 5 retestova, za jednu novu učenicu A. Sanković se čeka rješenje koje trebaju poslati iz škole u ZG jer su oni odradili postupak prije njezina prelaska u našu školu. Provela je Profesionalnu orijentaciju za učenike osmih razreda. Oba 8. razreda sudjelovala su u grupnom informiranju u CISOKU, odrađena anketa profesionalnih namjera, tijekom nastave na daljinu upoznati su s programima koje nude vukovarske srednje škole kao i neke iz susjednih gradova. Za 3 učenika s teškoćama provela je postupak profesionalne orijentacije pri HZZ-u radi pribavljanja mišljenja i upisa u srednju školu na zasebnoj listi. Dva od tri učenika s teškoćama ulaze u kvotu za svoj prvi odabir tijekom preliminarnog rangiranja. Preostala učenica koja ne ulazi u kvotu za niti jedan prijavljeni program biti će prijavljena na redovitoj listi u ljetnom upisnom roku, a troje učenika osmih razreda sa zdravstvenim teškoćama su prošla postupak pri HZZ radi ostvarivanja prava na dodatni bod.

 Pedagoginja je sudjelovala u svim pedagoškim aktivnostima, te u brojnim drugim poslovima; sudjelovanje u izradi god. plana i programa rada škole, izrada plana i programa rada pedagoga, izrada mjesečnih i dnevnih programa pedagoga, Izrada plana i programa individualnog stručnog usavršavanja, izrada stručnog usavršavanja u školi, izrada plana i programa profesionalne orijentacije, izrada plana i programa rada s djecom sa teškoćama, izrada plana i programa sprečavanja društveno neprihvatljivog ponašanja, planiranje i izrada godišnjeg kalendara škole, izrada plana i programa zdravstveno socijalne i ekološke zaštite, izrada i vođenje školskog preventivnog programa, planiranje i izrada programa kulturnih aktivnosti škole, izrada programa za upis i pregled učenika 1. razreda, izrada programa rada stručnih vijeća škole, izrada programa socijalnog djelovanja i suradnje s roditeljima i lokalnom zajednicom, izrada programa odgojnog djelovanja, izrada programa rada s pripravnicima i mentorstvo, izrada i planiranje školskog projekata i sudjelovanje u drugim projektima, istraživanja, pomoć učiteljima u planiranju i sata razrednika, pomoć u planiranju i provođenju roditeljskih sastanaka, pomoć na planovima za učenike s teškoćama, plan rada s učenicima. Redovito je provodila i neposredan rad s učenicima i sudjelovala u odgojno-obrazovnom procesu kroz praćenje cjelokupnog rada izvođenja nastave (posebno praćenje učenika u kurikularnoj reformi Škola za život), utvrđivanje spremnosti djece za upis u prvi razred i formiranje odjela 1. i 5. razreda, upis novih učenika i ispisi, radionice za razvijanje socijalnih vještina u 4. razredima, radionice preventivnog djelovanja u višim razredima, savjetodavni rad, grupne i individualne razgovore s učenicima i učiteljima, rad s učenicima s teškoćama i drugo. Također je i redovno surađivala sa učiteljima u različitim područjima; pomoć u planiranju, programiranju i vođenju pedagoške dokumentacije, savjetodavna pomoć i informacije i suradnja oko učenika s TUR, praćenje i analiza nastave, pomoć učiteljima u pripremi i predavanjima za roditeljske sastanke, uvođenje početnika i novih djelatnika i pomoć novim razrednicima, pomoć u realizaciji projekata, terenske nastave, izleta i ekskurzija, praćenje rada i pružanje pomoći pripravnicima, pomoć učiteljima i razrednicima i informiranje o različitim poteškoćama i poduzetim mjerama za učenike, pomoć razrednicima, informacije i rad uz profesionalno usmjeravanje učenika. Redovito radi i sa roditeljima kroz skupni, individualni savjetodavni i informativni rad, predavanja i radionice. Kontinuirano vodi pedagošku dokumentaciju i surađuje s ravnateljicom u svim područjima odgojno-obrazovnog rada i sudjeluje u radu razrednih i učiteljskog vijeća

Od izvannastavnih aktivnosti učenici su bili uključeni u dramsku, folklornu, ritmičku, literarnu, dramsko-recitatorsku, novinarsku, lutkarsku, glazbenu i prometnu skupinu, školski zbor, prijatelje prirode, cvjećare, nogomet, košarku m, i rukomet m i ž. Od izvanškolskih aktivnosti učenici su bili uključeni u KK „Vukovar 91“, KK Borovo, KK Vukovar, ŽOK Vukovar, HNK „Vukovar 91.“, NK „Dunav“ Sotin, HKGD „Dunav“ Vukovar, KUD „Matija Gubec“ Sotin, mažoretkinje, školu stranih jezika, glazbenu školu, Dječji zbor „Vukovarski golubići“, crkveni zbor, veslanje, stolni tenis, odbojku, rukomet.

***Realizacija planiranih mjera za stvaranje odgovarajućih uvjeta rada i unapređivanje odgojno-obrazovnog rada***

* Učenici 1., 5. i 7. razreda dobili tablete u sklopu provođenja kurikularne reforme Škola za život
* Učitelji koji provode nastavu u razredima koji sudjeluju u kurikularnoj reformi dobili prijenosna računala
* U sve učionice postavljeni spremnici za tekući sapun i papirnate ubruse
* Na ulazima u školu postavljeni aparati za dezinfekciju ruku
* U tijeku je izrada projektne dokumentacije za dogradnju zgrade matične škole

 Ravnateljica:

Dubravka Lemac, mag.gl.ped.